کرناہ

کرناہ چھُ ہنٛدستٲنؠ مرکزی زیر انتظام علاقہٕ جموں و کشمیر کس کۄپوور ضِلہٕ مَنٛز اَکھ انتظامی تحصیل ۔  یہِ چھ ضِلہٕ ہیڈکوارٹر کۄپوور قصبہٕ پؠٹھ 69 کِلومیٹر (43 میٖل) دوٗر، تہٕ رۄقبہٕ لحاظہٕ چھ ضلعٕچ سارِوٕے کھۄتہٕ بٔڑ تحصیٖل۔

 ما شاردا دیوی مندر 

22 مارٕچ 2023 کوٚر ہِنٛدُستٲنؠ فوجن کُپوور ضِلہٕ کِس ٹِٹھوال، کرناہَس مَنٛز وادی ہٕنٛدؠن مقٲمی لُکن ہٕنٛدِ مدتہٕ سٟتؠ شاردا دیوی مندرُک اِفتتاح، یُس لائن آف کنٹرولَس نزدیٖک چھُ۔ ما شاردا دیوی مندرُک فن تعمیر تہٕ نوِ سرٕ تٔعمیٖر آیہِ شاردا پیٖٹھ سٕنٛدِس ویدک مذہبی پوٗتھ مُطٲبِق کرنہٕ، تہٕ مندرُک اِفتتاح آو چیتر نوراتری کِس گۄڈٕنِکہِ دۄہ کرنہٕ۔

 آبٲدی زان  

2011 چہِ مردم شمٲری مُطٲبِق چھِ کرن تحصیل ہٕنٛز کُل آبٲدی 60,129، یَتھ مَنٛز 34,471 مرد تہٕ 25,658 زنانہٕ چھِ، ییٚمہِ سٟتؠ فی 1,000 مردَن مَنٛز 744 زنانہٕ چھِ۔ 2011 ہس مَنٛز ٲسؠ کُل 11,422 خاندان کرن تحصیل مَنٛز روزان۔ تحصیلَس مَنٛز چھِ پٔہڑی لوٗکن ہِنٛز تعداد زیادہٕ آبٲدی بناوان۔ 2011 چہِ مردم شمٲری مُطٲبِق چھِ کُل آبٲدی مَنٛز ٪25.8 شہری علاقن مَنٛز روزان ییٚلہِ زن ٪74.2 گٲمی علاقن مَنٛز روزان چھِ۔

حَوالہٕ 
زٲژ:کۄپوور ضِلٕک گام